Staphylococcus epidermidis
<s>Stafilokokus epidermidis () je bakterija iz roda stafilokoka.</s><s>Spada u koagulaza negativne stafilokoke.</s><s>Živi uglavnom na koži i sluzokoži čoveka, gde pripada normalnoj bakterijskoj flori.</s><s>Ova bakterija iako deo normalne flore, može izazvati infekcije kod ljudi sa oslabljenim imunitetom npr. čest je uzročnih bolničkih infekcija, što ga svrstava u oportuniste.</s>

<s>Izgled, građa i patogenitet</s>

<s>Kao i sve stafilokoke loptastog je oblika, prelnika oko 1 μm i gradi jata ili grozdove.</s><s>Pripada grupu koagulaza negativnih stafilokoka.</s><s>Pomoću proteina u ćelijskom zidu može se vezati za neke proteine vezivnog tkiva kao što su kolagen i fibronektin, što mu olakšava širenje i omogućava opstanak u organizmu.</s><s>Često se zadržava i izaziva infekcije na mestu u organizmu gde se nalazi neko strano telo npr. intravazalni kateter, endoproteze, metalni implantati, šrafovi (npr. za osteosintezu), veštački zalisci srca itd.</s><s>Ova strana tela organizam brzo prekrije slojem vezivnog tkiva, za koje se kasnije stafilokokus epidermidis može vezati i razmnožavati.</s><s>Ove bakterije tada mogu da proizvode zaštitni sloj, biofilm, koji ih štiti od odgovora odbrambenog sistema.</s>

<s>Kao i stafilokokus aureus često je rezistantan na više antibiotika, tako da se u terapiji primenjuju antibiotici stabilni na laktamazu.</s>

<s>Vidi još 
 Stafilokoke
 Stafilokokus aureus
 Stafilokokus saprofitikus
 Bolničke infekcije</s>

<s>Literatura 
 Fritz H. Keyser, Kurt A. Bienz Medizinische Mikrobiologie Thieme</s>

<s>Bakterije
Infektivne bolesti
Stafilokoke</s>

